
REPUBLIKA HRVATSKA
KARLOVAČKA ŽUPANIJA
OPĆINA BARILOVIĆ
OPĆINSKO VIJEĆE
KLASA: 
URBROJ: 2133-06-01-26
Barilović, ________.2026. god

          Temeljem članka 48. st. 4 i st. 5. Zakona o predškolskom odgoju i obrazovanju („Narodne novine“ broj: 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26) i članka 34. Statuta Općine Barilović („Službeni glasnik Općine Barilović“ broj:  01/08 i 01/21), Općinsko vijeće Općine Barilović na svojoj _____. sjednici održanoj _________.2026. godine donijelo je 

ODLUKU
o cijeni, mjerilima i financiranju programa 
DJEČJEG VRTIĆA POTOČIĆ  BELAJSKE POLJICE

Članak 1.
          Ovom Odlukom utvrđuju se mjerila kojima se osiguravaju sredstva za financiranje predškolskog odgoja i obrazovanja na području Općine Barilović i mjerila za sudjelovanje roditelja/korisnika u ekonomskoj cijeni programa Dječjeg vrtića Potočić Belajske Poljice (u daljnjem tekstu Vrtić). 
Članak 2.
          Vrtić obavlja usluge predškolskog odgoja i obrazovanja te skrb o djeci rane i predškolske dobi programom njege, odgoja, obrazovanja, zdravstvene zaštite, prehrane i socijalne skrbi u redovitom 10-satnom dnevnom trajanju za djecu jasličke i vrtićke dobi. 
            Ekonomska cijena usluge iz stavka 1. ovog članka obuhvaća rashode definirane Državnim pedagoškim standardom predškolskog odgoja i naobrazbe i rashode koji obuhvaćaju troškove:
· prehrane djece prema propisanim normativima
· tekuće održavanje objekata i opreme, redovito servisiranje uređaja i instalacija prema zakonskim propisima
· plaće i materijalna prava djelatnika Vrtića u skladu s propisima kojima se uređuju plaće, naknade i druga materijalna prava javnih službenika i namještenika
· troškove energenata
· materijalne troškove poslovanja
          
Članak 3.
          Ekonomska cijena za troškove smještaja djece i  uslugu u redovitom 10-satnom programu za djecu jasličke i vrtićke dobi utvrđuje se u iznosu od 330,00 € mjesečno po djetetu. 
          Program iz stavka 1. ovog članka financira se iz Proračuna Općine Barilović i participacijom roditelja/korisnika.
          Općina Barilović sufinancirat će program iz stavka 1. ovog članka za korisnike Vrtića s prebivalištem na području Općine Barilović u iznosu od:
· 240,00 € po djetetu za prvo dijete,
· 330,00 € po djetetu za drugo, treće i svako naredno dijete smješteno u predškolsku ustanovu, 
a roditelji/korisnici participiraju u iznosima kako slijedi:

· 90,00 € mjesečno za jedno dijete
· za drugo, treće i svako naredno dijete roditelji/korisnici oslobođeni su plaćanja mjesečne participacije.

Iznos mjesečnog sudjelovanja roditelja/korisnika usluga Dječjeg vrtića koji ima prebivalište na području Općine Barilović u ekonomskoj cijeni posebnih programa određuje se kako slijedi:
· Program predškole – je besplatan

Članak 4.
	Roditelj/ korisnik usluga Dječjeg vrtića koji nema prebivalište na području općine, plaća punu mjesečnu cijenu usluga Dječjeg vrtića iz članka 3. stavka 1. ove Odluke.
	
Članak 5.
      Za vrijeme korištenja godišnjeg odmora i za najavljenu odsutnost djeteta do 1 mjeseca iznos participacije umanjuje se za 50 % po radnom danu odsutnosti.
          Za vrijeme odsutnosti radi bolesti djeteta kontinuirano duže od 10 radnih dana iznos participacije umanjuje se za 50 % za dane odsutnosti (odsutnost se opravdava liječničkom potvrdom).
Odvojena razdoblja izostanka između kojih je dijete bio nazočno u Vrtiću ne zbrajaju se radi ostvarivanja prava na umanjenje iz stavka 2. ovog članka.
          Za vrijeme bolničkog liječenja djeteta iznos participacije umanjuje se za 100 % za dane odsutnosti odnosno dane bolničkog liječenja (odsutnost se opravdava liječničkom dokumentacijom).
	        
Članak 6.
	Mjesečni obračun participacije bazira se na prosječnom broju od 30 dana mjesečno. Iznose mjesečnih  participacija roditelja/korisnika usluga kao i iznose mjesečnih umanjenja  utvrđuje Vrtić sukladno ovoj Odluci.
          U posebno opravdanim i izvanrednim slučajevima koji nisu regulirani ovom Odlukom  ravnatelj Vrtića može prema zahtjevima roditelja/korisnika usluga odobriti izostanak ili odrediti visinu participacije i mimo mjerila utvrđenih ovom Odlukom (teže i duže bolesti djeteta, ozbiljne obiteljske situacije, boravak djeteta s posebnim potrebama u Vrtiću i sl.) U tom slučaju ravnatelj je dužan izvijestiti Upravno vijeće. 

Članak 7.
          Vrtić obračunava iznos participacije za roditelje/korisnike usluga na temelju evidencije o nazočnosti i boravku djece u Vrtiću. 
          Utvrđeni iznos participacije roditelji/korisnici uplaćuju najkasnije do 20 – og dana u tekućem mjesecu za prethodni mjesec, u korist računa Vrtića, u protivnom se pokreće postupak prisilne naplate potraživanja.
          U slučaju neplaćanja dospjelih obveza za dva uzastopna mjeseca pristupa se raskidu ugovora o pružanju usluga.  
Članak 8.
       Vrtić u skladu s odredbama ove Odluke sa roditeljima/korisnicima zaključuje ugovor kojim se definiraju prava i obveze ugovornih strana. 



Članak 9.
Donošenjem ove Odluke prestaje važiti Odluka  o cijeni, mjerilima i financiranju programa Dječjeg vrtića „POTOČIĆ“ Belajske Poljice KLASA: 601-02/24-01/05,  URBROJ: 2133/06-01/24-01 od 07. ožujka 2024. godine.
   
Ova Odluka stupa na snagu osmog dana od dana objave u „Službenom glasniku Općine Barilović“.


                                                                                               Predsjednik Općinskog vijeća
                                                                                                        Miroslav Marčac

